Լոնդոնի մետրոյում 91-ամյա տղամարդուն ռելսերի վրա հրած բրիտանացին ցմահ ազատազրկման է դատապարտվել (տեսանյութ) - Լուրեր Հայաստանից - Թերթ.am
Լոնդոնի մետրոյում 91-ամյա տղամարդուն ռելսերի վրա հրած բրիտանացին ցմահ ազատազրկման է դատապարտվել (տեսանյութ)
17:15 • 25.06.19
Մեծ Բրիտանիայի մայրաքաղաք Լոնդոնի մետրոպոլիտենում տարեց տղամարդուն ռելսերի վրա հրած Փոլ Քրոսլին ցմահ ազատազրկման է դատապարտվել, նա մեղավոր է ճանաչվել 2 մահափորձի համար, գրում է Metro հարթակը:
Դեպքը տեղի է ունեցել անցած տարվա ապրիլի 27-ին: Քառասունյոթամյա Քրոսլին մետրոյի կայարանում նախ փորձել է ռելսերի վրա հրել ուղևորներից մեկին, որին, բարեբախտաբար, հաջողվել է պահել հավասարակշռությունը:
Առաջին անհաջող փորձից հետո տղամարդը հրել և գնացքի ժամանելուց վայրկյաններ առաջ ռելսերի վրա է նետել 91-ամյա Ռոբերտ Մալփասին: Վերջինս ողջ է մնացել ներկաներից մեկի արագ կողմնորոշման շնորհիվ, որն անմիջապես նետվել է նրան փրկելու: Տղամարդը կոնքոսկրի կոտրվածք և գլխի պատռված է ստացել:
Դատավարության ժամանակ Քրոսլին հայտնել է, որ դեպքին նախորդող երեկոյան կոկաինի մեծ չափաբաժին էր ընդունել, ինչի հետևանքով հոգեկան անհավասարակշիռ վիճակում է հայտնվել: Նրա խոսքով՝ ինքը զոհերին ընտրել է պատահականության սկզբունքով և նրանց սպանելու մտադրություն չի ունեցել, այլ առաջնորդվել է հոգեկան շեղման ազդեցությամբ: